stanford-oval/wikipedia huggingface dataset:
אנדי ביגס
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  רונלד ג'. הנסן, Andy Biggs wins recount; Christine Jones concedes, באתר The Arizona Republic‏, 16 בספטמבר 2016 (באנגלית)
↑  סטפני אינס, Arizona Congressman Andy Biggs tweets against wearing masks, gives other questionable COVID-19 advice, באתר The Arizona Republic‏, 8 בספטמבר 2020 (באנגלית)
↑  קליאו קרג'צ'י, Contradicting medical evidence and health experts, Biggs, Gosar cast doubt on severity of COVID-19 in Arizona, באתר The Arizona Republic‏, 2 ביולי 2020 (באנגלית)
↑  מריסה פרננדז, GOP congressman calls on White House to disband coronavirus task force, באתר אקסיוס, 2 ביולי 2020 (באנגלית)
↑  רונלד ג'. הנסן, FACT CHECK: Reps. Andy Biggs, Paul Gosar still touting baseless election-fraud claims, באתר The Arizona Republic‏, 17 בנובמבר 2020 (באנגלית)
↑  סטפני ק. באר, Here Are The Names Of 126 Members Of The House Who Refuse To Accept That Biden Won, באתר BuzzFeed‏, 11 בדצמבר 2020 (באנגלית)
| --- | --- |
בקרת זהויות :  SNAC: w60d5mt2  US Congress: B001302
ברנדן בויל

ברנדן פרנסיס בויל (באנגלית: Brendan Francis Boyle; נולד ב-6 בפברואר 1977) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של קהיליית פנסילבניה מאז 2015. בשנים 2015–2019 ייצג בויל את מחוז הקונגרס ה-13, אך לקראת בחירות 2018 בארצות הברית הורה בית המשפט העליון של פנסילבניה על שינוי מפת מחוזות הבחירה במדינה.
ביוגרפיה

בויל הבכור מבין שני הבנים של הוריו. אביו פרנסיס (פרנק), הוא מהגר אירי שהגיע לארצות הברית בשנת 1970 מגלנקולמקיל (Glencolmcille), יישוב השוכן בדרום-מערב מחוז דניגול שבאלסטר באירלנד. אמו הייתה איילין, בת למהגרים אירים ממחוז סלייגו, שעבדה כשומרת במחוז בתי הספר בפילדלפיה במשך למעלה מעשרים שנה. בויל נולד וגדל בשכונה אולני שבפילדלפיה, ובטרם קיבל מלגה באוניברסיטת נוטרדאם, למד בית הספר התיכון קרדינל דורטי. באוניברסיטת נוטרדאם השלים לימודי תואר ראשון ב-1999, והיה לבוגר "תוכנית הסבורג לשירות הציבורי". לאחר שעבד שנים אחדות כיועץ במחלקת ההגנה של ארצות הברית, כולל בפיקוד מערכות הים של הצי, למד בויל בבית הספר לתארים מתקדמים בבית הספר לממשל ע"ש ג'ון פיצג'רלד קנדי באוניברסיטת הרווארד, שם קיבל תואר שני במדיניות ציבורית. בשנים 2004 ו-2006 כשל בהתמודדויותיו לבית הנבחרים של פנסילבניה, אך ב-2008 הצליח לגבור על יריבו הרפובליקני.
כמחבר בבית הנבחרים המדינתי, הציג בויל את תוכנית המלגות REACH, שתציע לימודים גבוהים במכללה ציבורית ללא שכר לימוד עבור סטודנטים המתאימים לדרישות התוכנית בפנסילבניה. בויל היה חבר מייסד בשדולת שוויון הלהט"ב בתקופת כהונתו הראשונה, ובשנת 2009 הצביע בעד חקיקה האוסרת על אפליה של להט"בים בשוק העבודה ובדיור. ב-2014 הגה הצעת חוק לתיקון חוקי פשעי השנאה בפנסילבניה כך שיכללו פשעים שבוצעו כלפי פלוני בשל נטייתו המינית. באפריל 2013 הכריז בויל על התמודדותו אל בית הנבחרים של ארצות הברית במחוז הקונגרס ה-13 של פנסילבניה, שהשתרע ממחוז מונטגומרי עד לצפון מזרח פילדלפיה. אליסון שוורץ, נציגת המחוז מזה שנים רבות, ויתרה על מושבה בקונגרס לטובת ריצה לתפקיד מושל פנסילבניה.
בבחירות המקדימות של המפלגה הדמוקרטית ניצב בפני חברת הקונגרס לשעבר מרג'ורי מרגוליס (אנ') (שייצגה בשנים 1993–1995 את אותו המחוז) ובפני מתמודדים אחרים. על אף שמרגוליס נכנסה למירוץ עם יתרון בן 28% על בויל בסקרים הראשוניים, במהלך יום הפריימריז גבר עליה בויל כשגרף 41% מקולות הבוחרים, בעוד מרגוליס קיבלה 27%. בבחירות 2014 סחף אחריו 67% מהמצביעים במחוז הקונגרס ה-13 ונבחר אל הקונגרס ה-114 של ארצות הברית. בבית הנבחרים האמריקאי ייסד לצד עמיתו מארק ויסי את "שדולת הצווארון הכחול", שתכליתה לקדם דיונים ולפתח חקיקה שתסייע להיאבק בהלנת שכר, חוסר ביטחון תעסוקתי, אוף-שורינג, מסחר וסוגיות אחרות. בויל היה גם נותן החסות הראשי של הצעת חוק HR 6094, שקראה לאסור את ביטול הסנקציות שהטילה הממשלה הפדרלית של ארצות הברית על קוריאה הצפונית.
בפברואר 2018 הורה בית המשפט העליון של פנסילבניה על שינויים במפת מחוזות הקונגרס של המדינה. בעקבות זאת הודיע בויל כי בבחירות 2018 יתמודד במחוז הקונגרס השני. מחוז הקונגרס השני היה טרם השינוי מחוז הקונגרס הראשון, שייצג בוב בריידי (אנ') הפורש, כך שבויל לא נאלץ להתמודד מול שועל ותיק בפריימריז. עם זאת, אל שטחי המחוז השני סופחו כל החלקים מפילדלפיה שהיו עד אז בשטחי המחוז ה-13, ובתוכם בית מגוריו של בויל. החל מהתכנסות הקונגרס ה-116 של ארצות הברית מייצג את מחוז הקונגרס השני של פנסילבניה. ג'ון ג'ויס נבחר במקומו במחוז מס' 13.
בויל היה אחד מחברי הקונגרס הראשונים שהביעו תמיכה במסע הבחירות של ג'ו ביידן לנשיאות ארצות הברית ב-2020, ועשה זאת ביום בו ביידן הכריז על מועמדותו באפריל 2019. בויל נבחר לאחד מ-17 הדוברים שנשאו את הנאומים המרכזיים בוועידה הדמוקרטית הלאומית בשנת 2020.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  Chelsea Clinton's Mom-in-Law Marjorie Margolies Loses House Bid, באתר NBC News‏, 21 במאי 2014 (באנגלית)
↑  סיימון קרסוול, Brendan Boyle, son of Donegal emigrant, wins seat in Congress, באתר The Irish Times‏, 6 בנובמבר 2014 (באנגלית)
↑  ניק פילד, PA-13: Boyle Announces “Blue Collar Caucus”, באתר politicspa‏, 1 בדצמבר 2016 (באנגלית)
↑  H.R. 6094 (115th): To prohibit lifting of United States sanctions imposed with respect to North Korea., באתר GovTrack‏, 13 בינואר 2018 (באנגלית)
↑  נייט קוהן, [https://www.nytimes.com/interactive/2018/02/19/upshot/pennsylvania-new-house-districts-gerrymandering.html The New Pennsylvania Congressional
Map, District by District], באתר הניו יורק טיימס, 19 בפברואר 2018 (באנגלית)
↑  מת'יו קאסל, Brendan Boyle’s Biden bet, באתר Jewish Insider‏, 2 בדצמבר 2020 (באנגלית)
| --- | --- |
בקרת זהויות :  US Congress: B001296
סטפני בייס

סטפני בָּייס (באנגלית: Stephanie Bice; נולדה ב-11 בנובמבר 1973 תחת שם המשפחה אסאדי (בפרסית: اسدی)) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס החמישי של מדינת אוקלהומה, מאז ינואר 2021. היא האיראנית-אמריקאית הראשונה שנבחרה לקונגרס האמריקאי. מאז 2014 ועד השבעתה לקונגרס הייתה חברה בסנאט המדינתי באוקלהומה, ובבחירות 2020 נבחרה לייצג את מחוז הקונגרס החמישי של אוקלהומה בבית הנבחרים האמריקאי אחרי שגברה על נציגת המחוז המכהנת קנדרה הורן.
ביוגרפיה

אביה של בייס, שנולדה אוקלהומה סיטי, היה מהגר מאיראן בשם חוסיין אסאדי, שנודע בשמו האמריקאי "ג'ו אסאדי". בייס השלימה באוניברסיטת המדינה של אוקלהומה לימודי תואר ראשון בשיווק ותחום התמחות משני בעסקים בינלאומיים. היא עבדה במשך שמונה שנים בענף הפיקוח הפיננסי, וכעבור זמן מה התמקצעה בתחום האסטרטגיה העסקית עבור חברת הטכנולוגיה של משפחתה באוקלהומה סיטי. בהמשך סייעה להוביל סוכנות שיווק דיגיטלית באוקלהומה סיטי כסגנית נשיא לענייני פיתוח עסקי.
בבחירות 2014 נבחרה בייס לראשונה אל הסנאט של אוקלהומה, הבית העליון בבית המחוקקים של המדינה. בשנת 2016 נבחרה בייס על ידי הסיעה הרפובליקנית בסנאט למלא את תפקיד עוזרת מנהיג הרוב בסנאט המדינתי. במהלך כהונתה בסנאט נתנה את חסותה למספר הצעות חוק, בהן זו שסיפקה שירותי סעד לתושבי אוקלהומה שריצו עונש מאסר בגין עבירות מסוג פשע, שבהווה הורדו ברמת חומרתן לעוון.
באפריל 2019 בייס הודיעה כי בבחירות 2020 תתמודד אל בית הנבחרים של ארצות הברית מטעם מחוז הקונגרס החמישי של אוקלהומה. בבחירות המקדימות שהתקיימו במפלגה הרפובליקנית ב-30 ביוני 2020, סיימה בייס במקום השני אחרי טרי ניז, אשת עסקים שהייתה ב-1990 המועמדת הרפובליקנית לתפקיד סגן מושל אוקלהומה. משום שאף מתמודד לא גרף 50 אחוזים מקולות הבוחרים, העפילו ניז ובייס לסיבוב מכריע. בסיבוב זה גברה בייס על ניז, והמשיכה ליום הבחירות הכלליות מול נציגת המחוז המכהנת קנדרה הורן. בייס ניצחה את הורן והשיבה את המושב לידי המפלגה הרפובליקנית. מחוז הקונגרס החמישי, בו התמודדו הורן ובייס, היה מעוז רפובליקני במשך למעלה מארבעה עשורים עד אשר נבחרה הורן בבחירות 2018.
הערות שוליים

↑  טל אקסלרוד, Bice wins Oklahoma GOP runoff to face Horn in November, באתר The Hill‏, 25 באוגוסט 2020 (באנגלית)
↑  ג'סטין וינגרטר, Kendra Horn upsets Steve Russell in an Oklahoma City stunner, באתר The Oklahoman‏, 6 בנובמבר 2018 (באנגלית)
| --- | --- |
בקרת זהויות :  SNAC: w63p2v16  US Congress: B000740
ג'ייק אוקינקלוס

ג'ייקוב דניאל "ג'ייק" אוקינקלוס (באנגלית: Jacob Daniel "Jake" Auchincloss; נולד ב-29 בינואר 1988) הוא פוליטיקאי, איש צבא, ואיש עסקים אמריקאי-יהודי, המכהן כחבר בית הנבחרים של ארצות הברית מטעם מחוז הקונגרס ה-4 של מדינת מסצ'וסטס.
ביוגרפיה

אוקינקלוס נולד בבוסטון, מסצ'וסטס שבארצות הברית, וגדל בעיר ניוטון (אנ') בחיק אמו ושני אחיו. הוא התחנך בבית ספר התיכון ניוטון נורת'. הוא בנם של האימונולוגים, לורי גלימשר ויו אוקינקלוס (אנ'), סגנו הראשי של הרופא ד"ר אנתוני פאוצ'י במכון הלאומי (האמריקני) לאלרגיה ומחלות מידבקות; אביו-החורג גרגורי פצקו (אנ') הוא ביוכימאי ויזם שהיה מומחה עולמי בתחום מחלת אלצהיימר. אביו הביולוגי הוא ממוצא סקוטי מרקע נוצרי. אוקינקלוס הוא יהודי וזאת לאחר שגדל על ברכי אמונתה של אמו היהודייה-אשכנזית. סבא רבא מצד אביו, הארווי בונדי, היה אחד האדריכלים של תוכנית מרשל; וסבו מצד אמו, מלווין ג'יי גלימר, היה חלוץ בזמנו בפיתוח תותבות ועבד באקדמיה הלאומית למדעים.
ביוגרפיה > קריירה צבאית

לאחר סיום לימודיו באוניברסיטת הרווארד שבעיר הולדתו, הצטרף אוקינקלוס לחיל הנחתים של ארצות הברית. במהלך שירותו הצבאי, פיקד על חי"ר במחוז הלמנד שבאפגניסטן כבר בשנת 2012, כשנתיים לאחר מכן פיקד על יחידת סיור בפנמה, ובנוסף לכך אוקינקלוס הוביל סיורים קרביים בכפרים שהתמודדו עם הפרעות והכיבושים שביצע ארגון הטרור האפגני-איסלאמיסטי, הטליבאן.
אוקינקלוס השלים את המסלול והאימון המתקדם בבסיס חיל הנחתים קוונטיקו, וכן צלח את לימודיו בבית הספר הישרדות, התחמקות, התנגדות ובריחה (ה-SERE) האמריקני.
ביוגרפיה > קריירה פוליטית

לאחר שחזר הביתה מהצבא, רץ אוקינקלוס למועצת העיר ניוטון, הוא נבחר ב-2015 והביס בבחירות חבר מועצה מכהן. הוא נבחר מחדש למועצת העיר ניוטון ב-2017 ובפעם השלישית גם ב-2019.
ב־2 באוקטובר 2019 הודיע אוקינקלוס על כוונתו לרוץ בבחירות שנערכו ב-2020 ועל כוונתו להיבחר להיות חבר בית הנבחרים מטעם מחוז הקונגרס הרביעי של מסצ'וסטס ולרשת את ג'וזף קנדי השלישי, חבר בית הנבחרים שניסה לקבל מושב בסנאט והפסיד במירוץ לסנאטור הדמוקרטי המכהן, אד מרקי.
בפריימריז שנערכו בספטמבר 2020 קיבל כ-22.4% מהקולות, סוכנות הידיעות איי-פי פרסמה שקרוב למיליון מהקולות נשלחו באמצעות הדואר וזאת לאור התפרצות נגיף הקורונה בארצות הברית.
בבחירות הכלליות שנערכו בנובמבר 2020 ניצח אוקינקלוס את יריביתו  מהמפלגה הרפובליקנית ג'ולי הול, והוא נכנס לתפקידו ב-3 בינואר 2021.
הערות שוליים

↑  Fisher, Jenna (13 באוגוסט 2020). "Jake Auchincloss: Candidate Profile 4th Congressional District". Patch Media. נבדק ב-8 בספטמבר 2020. {{cite news}}:  (עזרה)
↑  Stout, Matt (30 ביולי 2020). "Super PAC funded by Auchincloss's parents officially rides into 4th District, spends $180K on ads backing him". The Boston Globe. נבדק ב-7 בספטמבר 2020. {{cite news}}:  (עזרה)
↑  Reibman, Greg (27 ביולי 2020). "Auchincloss parents gave $40K to super PAC that's likely to support him UPDATED". Village 14. נבדק ב-7 בספטמבר 2020. {{cite news}}:  (עזרה)
↑  Kole, William J. (4 בספטמבר 2020). "Jewish ex-Marine wins Democratic primary for Massachusetts House seat". The Times of Israel. נבדק ב-8 בספטמבר 2020. {{cite news}}:  (עזרה)
↑  "Meet Jake, Michelle & Teddy". Jake Auchincloss For Congress. נבדק ב-4 בספטמבר 2020. {{cite news}}:  (עזרה)
↑  Kifner, John (17 בספטמבר 1996). "McGeorge Bundy Dies at 77; Top Adviser in Vietnam Era". The New York Times. נבדק ב-8 בספטמבר 2020. {{cite news}}:  (עזרה)
↑  "Hugh Auchincloss Jr. Weds Laurie Glimcher". The New York Times. 27 באוגוסט 1973. נבדק ב-7 בספטמבר 2020. {{cite web}}:  (עזרה)
↑  Fisher, Jenna (3 באוקטובר 2019). "Newton City Councilor Jake Auchincloss Announces Run For Congress". Patch Media (באנגלית). נבדק ב-11 במאי 2020. {{cite web}}:  (עזרה)
↑  "AP: Jake Auchincloss wins Democratic primary in 4th District". WCVB-TV. 4 בספטמבר 2020. נבדק ב-4 בספטמבר 2020. {{cite news}}:  (עזרה)
↑  "Jake Auchincloss Declares Victory In Race For House Seat Vacated By Joe Kennedy" (באנגלית אמריקאית). 3 בנובמבר 2020. נבדק ב-4 בנובמבר 2020. {{cite web}}:  (עזרה)
| --- | --- |
בקרת זהויות :  SNAC: w6650fjz  US Congress: A000148
Girls Like You

Girls Like You (בעברית: בנות כמוך) הוא סינגל של הלהקה האמריקאית מארון 5, מתוך האלבום השישי שלהם Red Pill Blues, בו מתארחת הראפרית קארדי בי. השיר יצא לאור דרך חברת התקליטים 222 Records, ואינטרסקופ רקורדס, כסינגל שלישי מתוך האלבום של הלהקה בתאריך 30 במאי 2018.
בקליפ של השיר אשר יצא ב-31 במאי 2018, ומופיע בפלטפורמת היוטיוב, מופיעות ידועניות רבות, ביניהן: גל גדות, קמילה קביו, לילי סינג, מילי בובי בראון, אלן דג'נרס ועוד.
רקע

"Girls Like You" יצא לראשונה כחלק מרשימת הרצועות באלבום האולפן השישי של הלהקה דרך אפל מיוזיק כסינגל התשיעי מתוך האלבום. השיר יצא לאור כסינגל הרשמי השלישי של הלהקה מתוך אלבום זה, אחרי הסינגל השני "Wait". הרמיקס לשיר עם קארדי בי יצא לאור בתאריך 2 באוגוסט 2018.
הגרסה עם קארדי בי נכתבה על ידי אדם לוין סולן הלהקה וקארדי בי, יחד עם כותבים נוספים.
הצלחה

הסינגל השיג את המקום הראשון במצעד האמריקאי של בילבורד הוט 100, אשר הפך את הלהקה מארון 5 לסינגל הרביעי שעושה זאת, והשיר השלישי של קארדי בי שעושה זאת, אשר הופך אותה גם לזמרת הראפ הראשונה שנכנסת למקום הראשון במצעד זה. השיר נשאר במקום הראשון במצעד הוט 100 במשך 33 שבועות, עד אשר אד שירן בשיר "Shape of You" עשה זאת גם במשך 33 שבועות, ושני השירים היו בטופ 10 ב-33 שבועות.
בנוסף לזה, הסינגל השיג את המקום הראשון ב-11 מדינות נוספות, כולל בקנדה, ניו זילנד וישראל. השיר היה מועמד בטקס גראמי בפרס ההופעה של ההרכב או קבוצה הטוב ביותר לשנת 2018, אך הפסידו לליידי גאגא עם השיר "Shallow" מתוך הסרט "כוכב נולד".
במצעדים

הסינגל הוקם במצעד הוט 100 לראשונה במקום ה-94 בשבוע הראשון לצאתו, ולאחר מכן עלה למקום הרביעי בסוף של אותו השבוע. הסינגל הפך לסינגל הרביעי בהיסטוריה של הסינגלים שקפצו במצעד ממקום נמוך למקום גבוה (90 מקומות) במצעד הוט 100, והפך את מארון 5 לסינגל ה-14 שנכנס לטופ 10, והשישי של קארדי בי שנכנס לטופ 10 באותו המצעד. אחרי שהיה במקום השני במשך שישה שבועות אחרי הסינגל של דרייק "In My Feelings". הסינגל קיבל את המקום הראשון במצעד הוט 100 לראשונה, בשבוע ה-17, אשר הפך את השיר הלהקה הרביעי שעושה זאת לאחר הסינגל שלהם משנת 2012 "One More Night", וקארדי בי השלישי שלה. קארדי בנוסף לזה מחזיקה בשיא של כל הזמנים לזמרת הראפרית עם הכי הרבה שירים במקום הראשון במצעד הבילבורד האמריקאי הוט 100, והלהקה נהפכה לצמד או קבוצה עם הכי הרבה שירים במקום הראשון גם כן בהוט 100 שנים 2000, ו-2010.הסינגל שהה שבעה שבועות במקום הראשון במצעד הוט 100, ונהפך לסינגל הצמוד שעושה זאת יחד עם אד שירן בשיר "Shape of You".
עם סינגל זה, קארדי בי היא זמרת הראפרית היחידה בהיסטוריה במצעד השירי הרדיו של בילבורד אשר החליפה את עצמה במקום הראשון עם הסינגל "I Like It" יחד עם ג'יי בלוויין ובד באני,עם 16 שבועות במצעד זה יחד עם השיר "Girls Like You", בצמוד לשיר של מריה קארי "We Belong Together" ולהקת נו דאוט עם השיר "Don't Speak", יחד עם הסינגל, מארון 5 מרוויחים את הסינגל ה-13 שנכנס למצעד המבוגרים טופ 40.
וידאו הקליפ

הוידאו הקליפ הרשמי של הסינגל בוים על ידי דויד דובקין ויוצא לאור ב-30 במאי 2018 באתר יוטיוב באותו היום שהסינגל יצא לאור גם כן. הקונספט המרכזי של הווידאו הוא שאדם לוין נמצא במרכז יחד עם מיקרופון והלהקתו מאחוריו ברקע, לאחר מכן ניתן לראות כמה נשים מפורסמות אשר רוקדות או שרות מאחוריו, כאשר המצלמה מצלמת את אדם לווין וזזה 360 מעלות, וכל כמה שניות ניתן לראות דמות נשית אחרת. בקליפ ניתן לראות את הלהקה של מארון 5, והזמרת הראפרית קארדי בי, יחד עם הופעות קמע של נשים (בסדר כרונולוגי כמו שמופיע בקליפ, לא כולל נשים ללא ערך ויקיפדיה בעברית): קמילה קביו, אלי רייזמן, שרה סילברמן, גל גדות, לילי סינג, טיפאני האדיש, מילי בובי בראון, אלן דג'נרס, ג'ניפר לופז, קלואי קים, אלכס מורגן, מרי ג'יי בלייג', ביני פלדסטין, דניקה פטריק, אילהאן עומאר, אליזבת' בנקס, אשלי גרהאם, ריטה אורה, ואשתו של אדם לווין יחד עם בתו.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 138 |  |
|  אוסטריה | Ö3 אוסטריה טופ 40‏ | 8 |  |
|  אוסטרליה | מצעד הסינגלים האוסטרלי | 2 |  |
|  איטליה | מצעד הסינגלים האיטלקי | 5 |  |
|  ארגנטינה | ארגנטינה הוט 100 | 33 |  |
|  בולגריה | BAMP | 2 |  |
|  ברזיל | טופ 100 ברזיל | 58 |  |
|  הולנד | מצעד 40 הסינגלים ההולנדיים | 17 |  |
|  הונגריה | Rádiós Top 40 | 2 |  |
|  יוון | IFPI Greece | 1 |  |
|  ישראל | מדיה פורסט ישראל | 1 |  |
|  לבנון | מצעד 20 העליונים הרשמי של לבנון | 1 |  |
|  מלזיה | RIM | 1 |  |
|  מקסיקו | טופ 100 – מקסיקו | 24 |  |
|  ניו זילנד | המצעד הניו זילנדי הרשמי | 1 |  |
|  סינגפור | RIAS | 1 |  |
|  סלובקיה | ČNS IFPI | 1 |  |
|  פולין | ZPAV | 3 |  |
|  צ'כיה | ČNS IFPI | 2 |  |
|  קנדה | קנדה הוט 100 | 1 |  |
|  רומניה | מצעד השירים הרומני | 1 |  |
|  רוסיה | טופ-היט | 72 |  |
קורי בוקר

קורי אנטוני בוּקר (באנגלית: Cory Anthony Booker; נולד ב-27 באפריל 1969) הוא פוליטיקאי אמריקאי חבר המפלגה הדמוקרטית, המכהן כסנאטור מטעם מדינת ניו ג'רזי מאז אוקטובר 2013. לפני כן היה ראש העיר של ניוארק בין השנים 2006–2013.
בוקר נבחר לסנאט בבחירות המיוחדות שנערכו בשנת 2013, לאחר מותו של הסנאטור הוותיק פרנק לוטנברג, ונבחר בשנית לכהונה מלאה בשנת 2014.
ביוגרפיה

בוקר נולד בוושינגטון די. סי. וגדל בהרטינגטון פארק, הנמצאת 32 קילומטרים צפונית לניוארק. הוריו, קרולין רוז וקרי אלפרד בוקר, נמנו עם המנהלים הבכירים הראשונים בחברת IBM שהיו אפרו-אמריקאים. הוא גדל במשפחה נוצרית מתודיסטית אדוקה.
בנעוריו הצטיין בפוטבול ונבחר לאחד משחקני התיכון המצטיינים במדינה על ידי יו.אס. איי טודיי. הוא החל ללמוד באוניברסיטת סטנפורד, ושיחק פוטבול בנבחרת שלה. הוא קיבל תואר ראשון במדע המדינה ב-1991 ותואר שני בפסיכולוגיה בשנה לאחר מכן.
לאחר לימודיו בסטנפורד זכה במלגת רודס ללימודים באוניברסיטת אוקספורד, וסיים תואר בהיסטוריה של ארצות הברית בקווינס קולג' שם. בעת לימודיו באוקספורד יצר קשר אישי עם הרב שמואל בוטח, וכיהן כיו"ר אגודת הסטודנטים היהודית שהקים. כשחזר מאוקספורד, סיים תואר JD במשפטים באוניברסיטת ייל.
הוא החל את הקריירה הפוליטית שלו כחבר במועצת העיר של ניוארק בשנים 1988–2002. הוא התמודד לראשות העיר ב-2002 אך הפסיד לראש העיר המכהן, אך רץ שוב ב-2006 והביס את סגן ראש העיר רונלד רייס. במהלך כהונתו כראש עיר, שם דגש על פיתוח כלכלי והפחתת הפשע, וכן זכה למוניטין לאומי בשל מעורבותו בחיים הציבורים ובשל הקשרים שפיתח עם תומכיו דרך הרשתות החברתיות. הוא השיג תרומה של מאה מיליון דולר ממרק צוקרברג למערכת החינוך של העיר.
לאחר שנחשב לאחד מן הפוליטיקאים הדמוקרטים הבולטים בניו ג'רזי, הפך למועמד המפלגה לבחירות המיוחדות לסנאט שנערכו ב-2013, בשל מותו של הסנאטור המכהן פרנק לוטנברג ביוני אותה שנה. באוגוסט 2013 זכה בפריימריז הדמוקרטים והביס את יריבו הרפובליקני בבחירות הכלליות, סטיב לונגן, ב-16 באוקטובר, וכך הפך לסנאטור השחור הראשון של מדינת ניו ג'רזי. לאחר מכן נבחר לכהונה מלאה בבחירות בשנת 2014, כשהביס את יריבו הרפובליקני ג'ף בל, ברוב של 55.8% ממניין הקולות. בוקר חבר בוועדת המשפט, בוועדת העסקים הקטנים והיזמות, בוועדת המסחר, המדע והתחבורה, בוועדת החוץ ובוועדת הסביבה והעבודות הציבוריות.
ב-1 בפברואר 2019, הכריז בוקר על התמודדות בבחירות לנשיאות ארצות הברית 2020, ופרש מהתמודדות ב-13 בינואר 2020.
בוקר היה צמחוני עוד מימי לימודיו באוניברסיטת אוקספורד, וכעבור זמן עבר לטבעונות, וכן היה ועודנו פעיל בקידום זכויות בעלי חיים. הוא לא נישא ואין לו ילדים.
הערות שוליים

↑  Cory Anthony Booker: On a Path That Could Have No Limits, הניו יורק טיימס
↑  The Real Cory Booker,‏ הפינגטון פוסט, 10 באוקטובר 2013
| --- | --- |
בקרת זהויות :  NLI: 987007348064305171  LCCN: no2006012700  NKC: mzk2016934740  SNAC: w6xq7w70  US Congress: B001288  VIAF: 38149106191268491526   WorldCat (עם VIAF): 38149106191268491526
דון בייקון

דונלד ג'ון בייקון (באנגלית: Donald John Bacon; נולד ב-16 באוגוסט 1963) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת נברסקה, מאז 2017. טרם היבחרו לקונגרס שירת בחיל האוויר של ארצות הברית בין השנים 1985–2014, והשתחרר בדרגת בריגדיר גנרל.
ביוגרפיה

בייקון הוא במקור מאילינוי, בנם של דון וג'ואן בייקון מבורבונה (Bourbonnais). הוא גדל בחווה חקלאית שביישוב מומנס וסיים את לימודיו באקדמיה הבפטיסטית גרייס בקאנקקי.
בייקון למד באוניברסיטת צפון אילינוי וקיבל מינוי קבע בכוחות המזוינים של ארצות הברית באמצעות תוכנית ROTC של חיל האוויר האמריקאי, ובשנתו האחרונה כסטודנט התמחה במשרדו של אדוארד רל מדיגאן (אנ') בוושינגטון הבירה. בקריירה הצבאית שלו התמחה בלוחמה אלקטרונית, מודיעין צבאי, סיורי לוחמה ועניינים ציבוריים, והוסמך כ"מאסטר בניווט". הוא שירת כמפקד כנף בבסיס רמשטיין שבגרמניה ובמטה הפיקוד האסטרטגי של ארצות הברית בשבסיס חיל האוויר אופוט בנברסקה, כמפקד להק ומפקד טייסת בבסיס חיל האוויר דייוויס–מונת'אן (Davis–Monthan) באריזונה, וכמפקד טייסת שילוחים בעיראק.
בייקון השלים לימודי תואר שני ממכללת המלחמה הלאומית של האוניברסיטה לביטחון לאומי, ומאוניברסיטת פיניקס (אנ'). במשימתו האחרונה שירת כמנהל אסטרטגיית מודיעין, מעקב וסיור במטה חיל האוויר של ארצות הברית בפנטגון. בשנת 2014 פרש בייקון מחיל האוויר של ארצות הברית. במהלך 29 שנותיו בחיל האוויר עוטר במדליית השירות המצוין של חיל האוויר, פעמיים בלגיון ההצטיינות ובכוכב הארד. בשנת 2009 אף נבחר למפקד חיל האוויר המצטיין באירופה. בטרם נכנס לפוליטיקה של ארצות הברית היה עוזרו של חבר הקונגרס ג'ף פורטנברי.
בבחירות 2016 זכה בייקון בבחירות המקדימות של המפלגה הרפובליקנית לייצוג מחוז הקונגרס השני של נברסקה בבית הנבחרים של ארצות הברית, מחוז בחירה המורכב מרובע עירוני ופרוורי באזור המטרופולין של אומהה. מערכת הבחירות בין בייקון לנציג המחוז המכהן, בראד אשפורד (אנ') הדמוקרטי, נחשבה לצמודה, עם יתרון קל לאשפורד. במהלך הבחירות הודיע כי אין בכוונתו להצביע למועמד מפלגתו לנשיאות דונלד טראמפ. ב-8 בנובמבר 2016 ניצח בייקון את אשפורד, אחרי שגרף 48.9% מקולות הבוחרים לעומת 47.7 האחוזים שגרף אשפורד. הוא היה הרפובליקני היחיד שהביס נציג דמוקרטי מכהן בבחירות 2016 לבית הנבחרים.
לאחר היבחרו ב-2016 בייקון הושבע לתפקידו בראשית ינואר 2017. במהלך כהונתו הראשונה כיהן כחבר בוועדת החקלאות ובוועדת ביטחון המולדת של בית הנבחרים, כמו גם בוועדת הכוחות המזוינים. הוא הצביע עם המפלגה הרפובליקנית ובהתאם לעמדת הנשיא דונלד טראמפ ברוב המכריע של הזמן (96.9% ו-94%, בהתאמה). בייקון נבחר מחדש בבחירות 2018, ובקונגרס ה-116 המשיך לשמש כחבר בוועדת החקלאות ובוודעדת הכוחות המזוינים. במושב זה עלה דירוגו הדו-מפלגתי למקום ה-31 בידי מרכז לוגאר, ועם המפלגה הרפובליקנית הצביע ב-87.5% מהזמן. בייקון מתנגד להפלות אלא אם מדובר בהכרח כדי להציל את חיי האם, תומך בבניית חומת טראמפ לאורך גבול ארצות הברית–מקסיקו, והביע תמיכה בהכרת ארצות הברית בירושלים כבירת ישראל.
בשנת 2019 קרא בייקון לחיל ההנדסה של צבא ארצות הברית לייעל את תגובתו לשיטפונות במערב התיכון ודחף לסבסד תשלומי מסים עבור שטחים חקלאיים שהוצפו ועבור ובסיס חיל האוויר אופוט. הוא מתנגד ללגליזציה של סמים קלים ותומך בביטול חוק הגנת החולה וטיפול בר השגה. בייקון נחשב לתומך נלהב של הרפובליקה הסינית, וב-2019 ביקר בטאיפיי ביחד עם יושב ראש בית הנבחרים של ארצות הברית פול ראיין וחבר הקונגרס סלוד קרבחאל לשם ציון 40 שנה ל"חוק היחסים עם טאיוואן".
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  לי פרובוסט, Momence native elected congressman in Nebraska, באתר Daily Journal‏, 23 בנובמבר 2016 (באנגלית)
↑  דניס יונקה, Gen. Bacon set to retire, באתר The Daily Journal‏, 12 ביולי 2014 (באנגלית)
↑  רובין טיסבר, Don Bacon is a 'fresh face' in politics but hardly a political neophyte, באתר Omaha World Herald‏, 26 באפריל 2016 (באנגלית)
↑  ג'וזף מורטון, Don Bacon, who represents the mostly urban and suburban 2nd District, gets seat on House Agriculture Committee, באתר  Herald‏, 11 בינואר 2017 (באנגלית)
↑  רובין טיסבר, Don Bacon says Trump should step down, but he won't rule out voting for him, באתר Omaha World Herald‏, 8 באוקטובר 2016 (באנגלית)
↑  Bacon wins Nebraska House seat after Ashford concedes, באתר פוליטיקו, 9 בנובמבר 2016 (באנגלית)
↑  לוגאן גילכריסט, Don Bacon spoke at UNL seminar, students skeptical about his motivations, באתר Daily Nebraskan‏, 17 באוקטובר 2017 (באנגלית)
↑  דרק וילס, Votes Against Party Majority by Don Bacon (R-Neb.), באתר Represent Project (באנגלית)
↑  Meet the ‘Most Kosher Bacon’ in Congress, באתר Jewish Insider‏, 19 ביוני 2017 (באנגלית)
↑  Bacon: It's 'ludicrous' that approval of Offutt levee work took 5 years, באתר Omaha World Herald‏, 14 באוקטובר 2019 (באנגלית)
↑  ג'וזף מורטון, On trip with bipartisan delegation, Bacon calls Taiwan a success, says China shouldn't isolate it, באתר Omaha World Herald‏, 17 באפריל 2019 (באנגלית)
| --- | --- |
בקרת זהויות :  NLI: 987012330054005171  LCCN: no99011160  US Congress: B001298  VIAF: 63637705   WorldCat (עם VIAF): 63637705
משחק מחשב

בני נוער משחקים במשחקי מחשב
משתתפים משחקים במשחקי מחשב במסגרת מסיבת רשת שאורגנה על ידי AMD,‏ 2012
משחק מחשב הוא תוכנה המהווה משחק, ומקיימת אינטראקציה מתמדת עם השחקן. משחק מחשב הוא סוג של משחק וידאו, המופעל על-גבי מחשב אישי, ולא על קונסולת משחקים. משחק זה נשלט באמצעות ממשק קלט כגון מקלדת ועכבר. עם התפתחותו של מסך מגע הפכו גם טלפונים חכמים ומחשבי לוח לפלטפורמות למשחקי מחשב.